Troškūnų geležinkelio stotis

Troškūnų geležinkelio stotis – siaurojo geležinkelio stotis, esanti šalia Troškūnų miesto, Žiedoniuose. Tai galutinė reguliariųjų reisų Anykščiai–Troškūnai–Anykščiai stotelė. Vasaros sezono metu kursuoja traukiniai nuo Anykščių.

Stotis – kultūros paveldo objektas (), XIX a. pabaigos kultūros paminklas, medinės architektūros pavyzdys. Iki šių dienų išliko langų ir durų piešiniai, autentiška krosnis. Tai didžiausia išlikusi siaurojo geležinkelio stotis (218 m²). Joje įrengta siauruko istorijos ekspozicija, apibūdinanti bendrojo naudojimo siaurojo geležinkelio istorinę raidą Lietuvoje, kelių tinklą ir traukinių eismo faktus.

Istorija 

1897–1899 m. nutiestas siaurasis (750 mm pločio vėžės) Panevėžio–Pastovių geležinkelis. Jo ruože Panevėžys–Anykščiai–Utena–Švenčionėliai, iki 1898 m. buvo pastatyta geležinkelio stotis – į šiaurės rytus nuo miestelio, Žiedonių kaimo teritorijoje. Pati stotis atidaryta 1901 m. Stoties pastatas turėjo tris prieangius, tarpukario laikotarpiu buvo pristatytas trečiasis.

1996 m. kovo 22 d. stotis įtraukta į Kultūros vertybių registrą.

Galerija

Šaltiniai 

Troškūnai
Lietuvos siaurųjų geležinkelių stotys
Anykščių rajono savivaldybės geležinkelio stotys
Lietuvos kultūros vertybės: geležinkelio stotys